正月四日燕飲江氏
作者：劉攽
朝代：宋

paragraphs: 獻歲發春陽，青煒煥城邑。
羣公三朝暇，冠蓋如雲集。
主人高陽老，饌客素豐給。
開門陳壺觴，從使來者入。
春盤具柔蔬，香稻進玉粒。
高談劇傾波，縱飲甚啜汁。
戰棋效軍實，度曲儷風什。
歡窮罍不空，顧惜馳景急。
東風卷初雨，泱漭天地濕。
震雷動龍蛇，稍復離幽蟄。
而我獨何爲，無聞既三十。
人生行樂爾，身外非所及。